Նուվարիշը հաճախ էր լինում Սադայ Սադըղլիի տանը: Եվ գիտեր՝ որտեղ է աշխատում նրա կինը: Ազադա խանումը, հավանաբար, դեռ աշխատանքի է: Բայց այդ պահին վեր կենալ և գնալ Ազադա խանումի աշխատավայրը Նուվարիշի համար գրեթե անհնար բան էր: Նա դեռ չէր կողմնորոշվել՝ ինչպես է պատմելու նրան այս ամենը: Ամենալավն այստեղ մնալն էր և վիրահատության ավարտին սպասելը: Հետո, երբ վիրահատությունն ավարտվի, Սադային վիրակապեն, և նա գիտակցության գա, շատ ավելի հեշտ կլինի Ազադային պատմել տեղի ունեցածի մասին: (Նա մոռացել էր, որ օրը կիրակի է, և Ազադան աշխատանքի չէ):